
Grozījums Ministru kabineta 2010. gada 28. septembra noteikumos Nr. 907 "Noteikumi par dzīvojamās mājas apsekošanu, tehnisko apkopi un kārtējo remontu"
Izdoti saskaņā ar Dzīvojamo māju pārvaldīšanas likuma 6.panta piekto daļu
· Izdarīt Ministru kabineta 2010. gada 28. septembra noteikumos Nr. 907 "Noteikumi par dzīvojamās mājas apsekošanu, tehnisko apkopi un kārtējo remontu" (Latvijas Vēstnesis, 2010, 156. nr.; 2011, 154. nr.; 2014, 6. nr.; 2018, 250. nr.; 2022, 129. nr.) šādu grozījumu:
· 1. Izteikt V nodaļu šādā redakcijā:
· "V. Noslēguma jautājumi
· 24. Šo noteikumu 8.1, 13.1, 15.1, 21., 22. un 23.punkts stājas spēkā 2012.gada 1.janvārī.
· 25. Laika periodā no 2022. gada 1. oktobra līdz 2023. gada 30. aprīlim dzīvojamās mājas pārvaldītājs nodrošina atbilstošus apkures sistēmas iestatījumus, lai apkures sezonas laikā ikvienā dzīvojamās mājas dzīvojamo telpu grupā gaisa temperatūra nepārsniedz +19 °C,  ja dzīvojamās mājas kopīpašnieki vai dzīvokļu īpašumu mājā — dzīvokļa īpašnieki nav lēmuši citādi
· 26. Ja, izpildot šo noteikumu 25.punktā noteiktās prasības, kādā no dzīvojamās mājas dzīvojamo telpu grupām temperatūra ir zemāka par +18°C, dzīvojamās mājas pārvaldītājs nepiemēro šo noteikumu 25.punktā minētās prasības, ja vien dzīvojamās mājas kopīpašnieki vai dzīvokļu īpašumu mājā – dzīvokļa īpašnieki nav lēmuši citādi."

